ddrg/super_eurlex huggingface dataset:
(6)

A Rolandwerft tengerjáró hajókat gyárt. A fő üzletág feeder-hajók, a konténerszállító hajók legkisebb hajóosztályának gyártására összpontosul. Ezenkívül a hajógyár olyan speciális hajókat épít, mint a RoRo/LoLo-hajók és autószállító hajók. 1999-ben a Rolandwerft reagált a megváltozott piaci keresletre és nagyobb, maximum […] (3) hosszú, […] t tömegű és 850 TEU rakodási kapacitású hajókat kezdett gyártani. Ahhoz, hogy ezeket a nagyobb hajókat gyártani tudja, a hajógyár átalakításához egy beruházási programot kellett végrehajtania, melynek többek között a hajólift bővítése is tárgyát képezte. A felszerelő rakpart meghosszabbítását szintén tervezték, ezt azonban gazdasági okokból el kellett halasztani. A Rolandwerft üzletágaihoz a hajójavítás is hozzátartozik. Javítási munkákat szárazföldön is, és vízen is végeznek.
(39)

A Bizottság felhívta a francia hatóságokat, hogy juttassanak el neki minden szükséges információt a vizsgált támogatási intézkedésekre vonatkozóan, beleértve a korábban nem említett és be nem jelentett, jelenleg esetlegesen hatályban lévő egyéb intézkedéseket is, hogy értékelhesse azok összeférhetőségét nevezetesen a reklám- és promóciós tevékenységek terén alkalmazandó negatív és pozitív kritériumokkal, illetve az engedélyezhető maximális támogatási szinttel. Ezen információk alapján fel lehetne mérni a korábban engedélyezett támogatási rendszer és a jelen határozat tárgyát képező, be nem jelentett támogatások esetleges halmozásának hatásait is.
(54)

Ötödször Franciaország megjegyzi, hogy a Direction générale des douanes et droits indirects (Vámügyekkel és Közvetlen Adókkal Foglalkozó Főigazgatóság – DGDDI) vizsgálatai elvégzéséhez saját laboratóriumait vagy a Direction générale de la concurrence, de la consommation et de la répression des fraudes (Versenypolitikai, Fogyasztóvédelmi és Csalás Elleni Főigazgatóság – DGCCRF) laboratóriumait vette igénybe, mivel ezek rendelkeznek ad hoc műszaki alkalmassággal (például sok vizsgálatot végeztek el játékokon a vámigazgatási szervek egyik laboratóriumában). Az ezzel ellentétes esetben a DGDDI külső laboratóriumokhoz fordult, amelyek között szerepel többek között az LNE is. A laboratórium megválasztása az adott szabályozás alkalmazásával kapcsolatos kompetenciáinak függvényében zajlik. Így a DGDDI fordulhat például a védőmaszkok tekintetében az Institut national de recherche et de sécuritéhez (Nemzeti Kutatási és Biztonsági Intézet) vagy az építési termékek tekintetében a Centre scientifique et technique du bâtiment-hoz (Épületek Tudományos és Technikai Központja).
(11)

A CORDEX támogatási kérelmet nyújtott be a portugál hatóságoknál hivatkozván arra a programra, mely a portugál vállalatok nemzetköziesítését kívánja elősegíteni (5). A hivatkozott program szerint a nagyvállalatoknak nyújtott támogatásokat be kell jelenteni a Bizottságnak. Bár a CORDEX még 2000-ben, a projekt megvalósításának kezdete előtt benyújtotta támogatási kérelmét, Portugália ezt belügyi jellegű késedelmek miatt csak 2004. januárjában jelentette be a Bizottságnál.
(5)

Észrevételek különböző érdekelt felektől érkeztek. Pozitív észrevételek érkeztek az Association of Petrochemicals Producers in Europe – APPE (Európai Petrolkémiai Szövetség), egyes, a projektben közvetlenül nem érdekelt bajor vállalkozástól (Mineraloelraffinerie Oberrhein GmbH & Co. KG (Miro), Bayernoil Raffineriegesellschaft mbH, Industriepark Gersthofen Service GmbH & Co. KG – IGS) és Ausztriától, a 2005. május 2-i, május 12-i, május 17-i, június 3-i, illetve június 8-i levelekben. Egy petrolkémiai gyártó ellenben, amely nem szeretné, ha név szerint megemlítenék, 2005. május 24-én bírálatának adott hangot. Ausztria észrevételét annak ellenére figyelembe vették, hogy az csak a Hivatalos Lapban megadott 30 napos időtartamot követően érkezett be.
(10)

A Bécsi Operabál széles körben különös visszhangot keltő „népi kulturális” esemény, amely egyben a báli szezon egészének jelképeként különösen fontos szerepet tölt be az osztrák kulturális hagyományokban. Az esemény azért is bír egyedi kulturális jelentőséggel Ausztria számára, mert rendszerint világhírű operaénekesek is részt vesznek a bálon, amely így világszerte jelentősen hozzájárul a bécsi Állami Operaház hírnevéhez.
d)

a c) pont szerinti eredményből kivonják az Egyesült Királyságnak a maximált hozzáadottérték-adóra történő áttéréséből eredő hatásokat és a 2. cikk (1) bekezdésének c) pontjában említett befizetéseket, nevezetesen a következők közötti különbséget: — azon összeg, amelyet az Egyesült Királyságnak a 2. cikk (1) bekezdésének b) és c) pontjában említett források által finanszírozott összegekbe kellett volna fizetnie, ha az egységes kulcsot a nem maximált hozzáadottértékadó-alapokra alkalmazták volna, és — az Egyesült Királyság befizetései a 2. cikk (1) bekezdésének b) és c) pontja alapján;
(18)

A közösségi felhasználók azt is állították, hogy nehéz más beszerzési forrásra – azaz olyan harmadik országokra, amelyekkel szemben nincsenek hatályban dömpingellenes intézkedések – átállniuk. Az érvelés szerint időbe kerül a szintetikus vágott poliészter szálak exportáló gyártói számára, hogy a Közösségbe irányuló exportot újrakezdjék, különösen annak a kockázatnak a fényében, hogy amint behozatali mennyiségük meghalad egy bizonyos mennyiségi határt, újból vámokat vezetnek be azokra. Emellett, még ha a felhasználók képesek is lennének más országokban működő új beszerzőktől felvásárolni szintetikus vágott poliészter szálakat, meg kell bizonyosodniuk arról, hogy az e gyártók által előállított szintetikus vágott poliészter szálak más típusai megfelelnek specifikus termelésüknek. A felhasználók mindenesetre hangsúlyozták, hogy nincs olyan közösségi vagy harmadik országbeli gyártó, amellyel szemben nincs hatályban dömpingellenes intézkedés, és amely rendelkezik azzal a kapacitással, mellyel pótolható a Tajvanban előállított különleges szálak kínálata.
(48)

A Bizottság arra a megállapításra jutott, hogy a három alprojekt megfelel annak a követelménynek, miszerint a beruházást a jelenlegi hajógyár korszerűsítésére kell fordítani a meglevő berendezések produktivitásának javítása céljából. A DP 01 alprojektet illetően ezen követelmény teljesítése már a (42) preambulumbekezdésben igazolást nyert. Ami a DP 02 alprojektet illeti, a Bizottság véleménye szerint az új csiszolóhatású fúvatógép olyan minőségbeli javulást eredményez, amely a munkát alacsonyabb anyag- és energiafogyasztás mellett gyorsabbá teszi, és ugyanakkor környezetkímélőbb is. A DP 03 alprojekt kétféle előnnyel is jár. Először is lerövidíti az energiaelosztó hálózatot, ami az energiára fordított költségek csökkenését eredményezi. Másodszor, a 4. és 5. vágányon található és az egyes szekciók szerelésére szolgáló berendezés korszerűsítése hasonló produktivitásnövekedéssel jár, mint a DP 01 projekt esetében (nagyobb szekciók építése, gyártócsarnoki térségek felszabadulása, időjárási tényezőktől független gyártás).
(72)

Szervezési szempontból a társaság egy széleskörű szerkezetátalakítási tervet vezetett be, amely felölelte az FSO S.A.-t és a leányvállalatait is. Az FSO által felemlített problémák között ki kell hangsúlyoznunk az igazgatás túlzott tagoltságát, valamint a nem megfelelő szervezési struktúrát. Az FSO döntést hozott a függőlegesen egymás alá rendelt szintek számának a korlátozásáról, ezek közül némelyek összekapcsolásáról – annak érdekében, hogy az igazgatási döntési szintek és a vezető beosztások számát csökkentsék. A társaság változtatásokat vezetett be a funkciók elhelyezésének „térképén” is, amely néhány összevonásából, s a felesleges funkciók megszüntetéséből állt. A dolgot általánosan tekintve, mivel az alkalmazás szintje és struktúrája nem felelt meg a jelenlegi tevékenységnek és a gyártás nagyságának, a társaság jelentősen csökkentette alkalmazottainak számát, amelyet kimutattunk a 2. táblázatban. A társaság végrehajtotta a leányvállalatainak szerkezetátalakítását is, amelyek szolgáltatásokkal, alkatrészek gyártásával és eladással foglalkoznak.
A 2. rész 2.1.4. szakaszában lévő táblázathoz fűzött magyarázat a következőkkel egészül ki:

„Heading No 033: Privileged member of a Union citizen’s family format: code (1)

It can be indicated here whether the visa applicant is a privileged member of a Union citizen’s family, under Directive 2004/38/EC (to be ascertained by the consulting authority).

For the code to be used, see section 2.2.6.”
(17)

Mint azt az eljárás megindításáról szóló határozatban kifejtették, e folyamat esetében az alábbi okokból lehet szó az EK-Szerződés 87. cikkének (1) bekezdése értelmében vett, a BAV-nak nyújtott állami támogatásról: a) Az LfA állami bank, cselekedetei és döntései az államnak tudhatók be (Bajorország); így állami források felhasználására került sor. b) Az LfA befektetése gazdasági előnyhöz juttathatta a BAV-ot, mégpedig az üzemeltetési költségek esetleges túlkompenzálása, a BFH üzletrészeinek az LfA-val szemben indokolatlanul előnyös feltételekkel történő megszerzése, a stúdió tulajdonának feltételekhez nem kötött megszerzése 25 év elteltével, valamint a stúdió kedvező feltételek és költségek melletti rendelkezésre állása révén, amelyhez a BAV a rendes piaci feltételek mellett valószínűleg nem jutott volna hozzá. c) Mivel az előnyben kizárólag a BAV-ot részesítették, versenytársait nem, az LfA befektetése torzíthatta a piaci versenyt. d) Mivel a BAV nemzetközi piacokon is versenyben áll más vállalkozásokkal, az új stúdió üzemeltetése hatással lehetett a tagállamok közti kereskedelemre is.
(34)

A bejelentésben az olasz hatóságok azt állították, hogy a legfeljebb 10 millió eurós határ kellően alacsony annak biztosításához, hogy a 14. cikk ténylegesen csak a KKV-kra vonatkozzon. A Bizottság azt válaszolta, hogy a 14. cikk csak látszólag korlátozódik a KKV-kra, mivel nem veszi figyelembe az alkalmazottak számát, továbbá mindenek előtt annak tényét sem, hogy a kedvezményezett vállalkozás a KKV-kra vonatkozó iránymutatások (9) értelmében „kapcsolt” vagy „társult” vállalkozásnak minősül-e. Továbbá – még akkor is, ha az olasz hatóságok be is tudnák bizonyítani, hogy az iránymutatások értelmében kizárólag a KKV-k részesülhetnek az intézkedés előnyeiből – a Bizottság megállapítja, hogy a szóban forgó intézkedés működési támogatásnak minősül.
(23)

Figyelembe véve az NMS-nek az utóbbi évek veszteségéi fedezésére irányuló folyamatos igényét, anélkül, hogy bármiféle javulást el tudott volna érni a pénzügyi helyzetében, nagyon valószínűtlen, hogy egy piacgazdaságban működő befektető még további tőkét vonna be 24 millió euro összegben egy olyan projektbe, amely mindmáig nem bizonyult jövedelmezőnek. E következtetést továbbá alátámasztja annak ténye is, hogy a társaság privatizálására – 1999-től kezdődően egészen 2002-ig – tett egyetlen kísérlet sem volt sikeres. Ezt igazolják továbbá a versenytárs vállalkozások reakciói is.
(15)

Az olasz intézkedéseket a 89/552/EGK irányelv 3a. cikkének (2) bekezdésével összhangban közzétették az Európai Közösségek Hivatalos Lapjának C sorozatában (2). A későbbiekben a közzététel kiigazítását is közzétették az Európai Közösségek Hivatalos Lapjának C sorozatában (3).
(17)

A Bizottság aggályainak eloszlatása érdekében a Universal kötelezte magát számos fontos, angol-amerikai szerzői jogokat és szerzőkkel kötött szerződéseket tartalmazó katalógus elidegenítésére. Ezek a katalógusok magukban foglalják a Zomba UK, a 19 Music, a 19 Songs, a BBC Music Publishing és a Rondor UK EGT-t érintő tevékenységeit, valamint a Zomba US katalógusra vonatkozó EGT-engedélyt. E katalógusok több nagysikerű zenedarabot és számos sikeres szerzőt tartalmaznak, mint például The Kaiser Chiefs, Justin Timberlake és R. Kelly. Bár az aggodalmak csak az online jogokra vonatkoznak, megvalósíthatósági okok miatt a kötelezettségvállalásoknak valamennyi szerzői jogra vonatkozniuk kell (vagyis a gyártási, előadói, szinkron- és nyomtatási jogokra is).
(40)

Az egyes minősített erőművek térítései tartalmazzák a szlovén törvények által előírt tőkehozamokat is, ez a közalapok befektetéseinek legalább 8 %-os diszkont fokozatát jelenti. Tekintettel arra, hogy a felvásárlási árakat és a térítéseket nem hangolták össze, az összes minősített erőmű megújuló energiára alkalmazott pillanatnyi hozama 8 %-nál alacsonyabb, ahogy ez az alábbi táblázatból kiderül. A naperőműveknek a térítés semmilyen tőkehozamot nem engedélyez (negatív hozam), különösen vonatkozik ez a kis és közepes erőművekre. 3. táblázat Egyes minősített erőművek tőkehozama A minősített erőmű fajtája (ME), tekintettel a primer energiaforrásra Teljesítmény Térítés Térítésbe foglalt tőkehozam Nagyság [kW] [SIT/kWh] Vízi erőművek 1 MW-ig 100 6,75 6,95 % 1 MW-tól 10 MW-ig 3 000 6,23 7,90 % Biomassza-erőmű 1 MW-ig 600 8,69 2,30 % 1 MW fölött 1 500 8,17 6,00 % Szélerőművek 1 MW-ig 100 6,55 0,40 % 1 MW fölött 20 000 6,05 6,35 % Geotermikus erőművek 3 000 6,05 7,30 % Naperőművek 36 kW-ig 36 81,67 –1,4 % 36 kW fölött 100 7,46 –15,0 % Egyéb ME (biogáz) 120 20,97 6,80 % ME vagy hőerőművek, amelyek kommunális hulladékot használnak 1 MW-ig 100 4,74 4,40 % 1 MW-tól 10 MW-ig 3 000 3,87 7,30 % Hőerőművek, amelyek egyúttal termelnek távhő- és villamos energiát 1 MW-ig 700 5,9 0,49 % 1 MW-tól 10 MW-ig 3 000 5,38 4,20 % Ipari hőerőművek hő- és villamosenergia-termelés 1 MW-ig 700 4,83 –0,1 % Megjegyzés: Tőkehozam a ME befektetéseire kiszámolva (lásd a 2. táblázatot), figyelembe véve a térítés pillanatnyi értékét.
(41)

Végül szintén megemlítendő, hogy Portugália a bejelentést nem elfogadható határidőn belül nyújtotta be. Portugália az intézkedést csak 2006. január 7-én jelentette be, körülbelül 27 hónappal azután, hogy a hajógyár benyújtotta a támogatás iránti kérelmét, 10 hónappal azután, hogy a védintézkedési rendelet hatályát vesztette és 6 hónappal azután, hogy a Közösség tájékoztatta a WTO vitarendezési testületét arról, hogy a tagállamok már nem ítélhetnek oda működési támogatásokat e rendelet értelmében. A rendelet kivételes és időleges voltára, valamint a WTO-val szemben vállalt nemzetközi kötelezettségekre tekintettel, amelyek Portugália előtt is ismertek voltak, Portugália nem várhatta el, hogy ez az intézkedés továbbra is alkalmazható legyen, főként, hogy az már nincs hatályban.
a)

címzett levelekkel kapcsolatos, belföldi és nemzetközi szolgáltatások (fogyasztóközi (Consumer to Consumer, CtC), a fogyasztó és a vállalat közötti (Consumer to Business, CtB), vállalatközi (Business to Business, BtB) és a vállalat és a fogyasztó közötti (Business to Consumer, BtC));
(2)

A DuPont International Operations Sarl. 2007. február 2-án dossziét nyújtott be a klórantraniliprol hatóanyagra vonatkozóan Írország hatóságaihoz, melyhez mellékelte a hatóanyagnak a 91/414/EGK irányelv I. mellékletébe történő felvételére irányuló kérelmet. Az ELICITYL 2006. május 9-én dossziét nyújtott be a heptamaloxiglukánra vonatkozóan Franciaország hatóságaihoz, melyhez mellékelte a hatóanyagnak a 91/414/EGK irányelv I. mellékletébe történő felvételére irányuló kérelmet. A Bayer CropScience AG 2006. október 9-én dossziét nyújtott be a spirotetramatra vonatkozóan Ausztria hatóságaihoz, melyhez mellékelte a hatóanyagnak a 91/414/EGK irányelv I. mellékletébe történő felvételére irányuló kérelmet. Az Andermatt Biocontrol GmbH 2006. augusztus 7-én dossziét nyújtott be a Helicoverpa armigera sejtmag-poliéder-vírusra vonatkozóan Észtország hatóságaihoz, melyhez mellékelte a hatóanyagnak a 91/414/EGK irányelv I. mellékletébe történő felvételére irányuló kérelmet.
(29)

Az előző preambulumbekezdésben említett jogsértésekre az alábbi bírságokat szabjuk ki: a) Ballast Nedam: Ballast Nedam NV és Ballast Nedam Infra BV, egyetemlegesen: 4,65 millió EUR; b) AM NBM: BAM NBM Wegenbouw BV: 13,5 millió EUR, amelyből 9 millióért egyetemlegesen felel a Koninklijke BAM Groep NV; c) BP: BP plc: 0 millió EUR, amelyből 0 millióért egyetemlegesen felel a BP Nederland BV, és 0 millióért egyetemlegesen felel a BP Refining & Chemicals GmbH; d) Dura Vermeer: Vermeer Infrastructuur BV: 5,4 millió EUR, amelyből 3,9 millióért egyetemlegesen felel a Dura Vermeer Groep NV, és 3,45 millióért egyetemlegesen felel a Dura Vermeer Infra BV; e) Esha: az Esha Holding BV, a Smid & Hollander BV és az Esha Port Services Amsterdam BV egyetemlegesen: 11,5 millió EUR; f) HBG: HBG Civiel BV: 7,2 millió EUR; g) Heijmans: Heijmans NV és Heijmans Infrastructuur BV, egyetemlegesen: 17,1 millió EUR; h) Klöckner: Klöckner Bitumen BV: 10 millió EUR, amelyből 9 millióért egyetemlegesen felel a Sideron Industrial Development BV; i) Kuwait Petroleum: a Kuwait Petroleum Corporation, a Kuwait Petroleum International Ltd és a Kuwait Petroleum (Nederland) BV egyetemlegesen: 16,632 millió EUR; j) KWS: a Koninklijke Volker Wessels Stevin NV és a Koninklijke Wegenbouw Stevin BV egyetemlegesen: 27,36 millió EUR; k) Nynäs: AB Nynäs Petroleum és Nynäs Belgium AB, egyetemlegesen: 13,5 millió EUR; l) Shell: a Shell Petroleum NV, a The Shell Transport and Trading Company Ltd és a Shell Nederland Verkoopmaatschappij BV egyetemlegesen: 108 millió EUR; m) Total: Total Nederland NV: 20,25 millió EUR, amelyből 13,5 millióért egyetemlegesen felel a Total SA; n) Wintershall AG: 11,625 millió EUR.
(44)

A második érintett fél a „tőke/munkaerő” tényező Bizottság általi értékelésével kapcsolatban is kifejti véleményét. Először is megemlíti, hogy a francia Hombourgban a Trösch egy hasonló úsztatott üveggyárának építésével 168 új munkahely jött létre. Másodszor megjegyzi, hogy a Trösch az e-glass-nak adminisztratív, műszaki, üzleti és egyéb az ügyvezetést támogató segítséget nyújthat, és oktatási intézkedésekkel szolgálhat. Ezen okból kifolyólag az e-glass projektje keretében létrejövő új munkahelyek száma akár még 168 alatt is lehet.
(2)

Az Andermatt Biocontrol GmbH 2004. november 29-én dokumentációt nyújtott be a német hatóságokhoz az Adoxophyes orana granulovírus hatóanyagra vonatkozóan, a hatóanyagnak a 91/414/EGK irányelv I. mellékletébe való felvételére irányuló kérelemmel együtt. A Nissan Chemical Europe S.A.R.L. 2006. március 24-én dossziét nyújtott be az Egyesült Királyság hatóságaihoz az amisulbromra vonatkozóan, a hatóanyagnak a 91/414/EGK irányelv I. mellékletébe való felvételére irányuló kérelemmel együtt. A Syngenta Ltd. 2006. június 23-án dossziét nyújtott be a holland hatóságokhoz az emamektinre vonatkozóan, a hatóanyagnak a 91/414/EGK irányelv I. mellékletébe való felvételére irányuló kérelemmel együtt. A Sumitomo Chemical Agro Europe SAS 2006. március 28-án dossziét nyújtott be a holland hatóságokhoz a piridalilra vonatkozóan, a hatóanyagnak a 91/414/EGK irányelv I. mellékletébe való felvételére irányuló kérelemmel együtt. Az Andermatt Biocontrol GmbH 2007. január 2-án dossziét nyújtott be az észt hatóságokhoz a Spodoptera littoralis nukleo-poliéder vírusra vonatkozóan, a hatóanyagnak a 91/414/EGK irányelv I. mellékletébe való felvételére irányuló kérelemmel együtt.
(7)

Az 1227/2000/EK rendelet 16. cikke (1) bekezdésének c) pontja értelmében a tagállamok kérelmet nyújthatnak be a folyó pénzügyi évben esedékes kiadások utólagos finanszírozása iránt. Ebben az évben ez a Cseh Köztársaságot, Spanyolországot, Franciaországot, Olaszországot, Magyarországot, Ausztriát és Portugáliát érinti. A Bulgária és Románia részére a szerkezetátalakítás és átállítás céljából megítélt keretösszegekkel kapcsolatos átmeneti rendelkezések tekintetében az 1227/2000/EK rendelettől való eltérésről szóló, 2007. augusztus 1-jei 922/2007/EK bizottsági rendelet (5) 1. cikkének (1) bekezdése értelmében Bulgária és Románia kérelmet nyújthat be a Bizottsághoz a 2007-es pénzügyi év kiadásaihoz való további hozzájárulás céljából, azon összegen kívül, amelyről az említett rendelet 16. cikke (1) bekezdésének a) és b) pontja szerint értesítették a Bizottságot, de a 2007/381/EK határozat alapján számukra megítélt keretösszeg legfeljebb 90 %-áig terjedően. Bulgária benyújtott egy ilyen kérelmet a Bizottsághoz.
(21)

A Chupa Chupstól beérkező észrevételek a spanyol hatóságok érvelését ismételték az állami támogatás hiányára vonatkozóan az ICF hitele ügyében. Részletes adatokat szolgáltattak a Spanyolország által már felhozott érvelés mentén a vizsgálat indításáról hozott döntésben foglalt más intézkedésekről is. A Chupa Chups azzal is érvelt, hogy az EMOGA-visszatérítéseken kívül a 6. intézkedés a Külkereskedelmi Intézet (Instituto de Comercio Exterior – ICEX által nyújtott 100 000 EUR-t is tartalmazta, amelyet 2003-ban ítéltek meg a strukturális alapok által nyújtott támogatásokra vonatkozóan a tagállamok által végrehajtandó, a tájékoztatásra és a nyilvánosságra vonatkozó intézkedésekről szóló, 2000. május 30-i 1159/2000/EK bizottsági rendelet (21) szerinti egyik program alkalmazásaként.
(22)

Amint azt az eljárás megindításáról szóló határozatban már jelezte, a Bizottság megállapítja, hogy mivel az intézkedés a 68/2001/EK rendelet szerinti mentességben nem részesül, közvetlenül a Szerződés 87. cikke (3) bekezdésének c) pontja alapján kell értékelni, amely úgy rendelkezik, hogy a közös piaccal összeegyeztethetőnek tekinthető „az egyes gazdasági tevékenységek vagy gazdasági területek fejlődését előmozdító támogatás, amennyiben az ilyen támogatás nem befolyásolja hátrányosan a kereskedelmi feltételeket a közös érdekkel ellentétes mértékben”. Amikor a Bizottság egy olyan egyedi képzési támogatást értékel, amely összege miatt a 68/2001/EK rendeletben előírt mentességben nem részesül és amelyet tehát közvetlenül a Szerződés 87. cikke (3) bekezdésének c) pontja alapján kell értékelni, analógia alapján, ugyanazokat a vezérelveket alkalmazza, mint amelyek a 68/2001/EK rendeletben szerepelnek. Ez különösen a 68/2001/EK rendeletben előírt összes többi mentességi feltétel betartásának ellenőrzésében mutatkozik meg. A Bizottság mindenesetre nem elégszik meg azzal, hogy ezeknek a feltételeknek a betartását ellenőrizze, hanem ennél mélyebb elemzést is le kell folytatnia az intézkedés összeegyeztethetőségéről. Az egyedi bejelentés célja éppen az, hogy a támogatást részletesen értékeljék, a szóban forgó ügy körülményeire is figyelemmel.